Jabarkan Contoh Senjang dari Senjang

Bagian pembuka senjang dapat dilihat dari contoh berikut:

Cobo - cobo maen gelumbang

Cobo - cobo kami nak basenjang

Kalu salah tolong maaf ke

Kalu nak pegi ke Karang Waru

Singgah tegal di Jerambah Pogok

Tengah jalan ke Rantau Kasih

Nak pegi ke dusun ulak

Maap ke bae kate yang salah.

Berikut ini salah satu contoh senjang secara penuh.

♣ Makan paoh kanti embacang, oleh gitek buah kemang, pucuk temedak dimakan borong, borong bekicau tekate rami, tedengo sampai tengah laman

♥ jaoh jaoh kami datang, dai desa Jeramba Gantung, oleh endak milu senjang, nak nampilke budaya kami, mpai dak ilang ditelan zaman.

♣ celana baru panjang pesak, makai baju lali dasi, bekebaya kancing rusak, muat kopi dalam cerek, aman abes muat lagi.

♥ oi kawanku yang ade sikak, mikak zaman globalisasi, budaya luar banyak merusak, kitek lestarike budaya kitek, aman dak kitek sape lagi.

♣ payo berangkat naek ketek, ngoncok ke ulu sungai keroh, ade batang tomboh jamur, jamur merang pinggir padi, tomboh dibatang kayu betanang

♥ ayo bajo budaya kitek, budaya kecamatan sungai keruh, ade senjang sastra tutur, tari tradisi, tari kreasi, ade pulek dundai sialang.

♣ burung merak burung nuri, burung punai pucuk padi, burung layang pucuk ayo, makai sayap terbang tinggi, terbang sampai kekayangan.

♥ bapak juri dan ibu juri, ikaklah pecak senjang kami, kami besenjang mpai ndak bajo, menang lomba harapan kami, kalah lomba man pacak jangan.

♣ beli ranjang di ketayu, tengah malam ayam bekokok, singgah dusun talang piase, musim kemarau banyak lebu, musim penghujang tanah melekat.

♥ kami besenjang berenti dulu, karne adat abes pokok, kami ucapke terime kaseh, kepade bapak dan ibu-ibu, doake kami balek agek, selamat dunia dan akhirat .